สวัสดีค่ะ พอดีหนูอยากจะสอบถามพอดีนอนกับแฟนแล้วไม่ได้ใส่ถุง หลั่งนอกแล้ววันถัดมาก็มีประจำเดือนแบบนี้จะท้องไหมคะ
สวัสดีค่ะ หากเลือดที่ออกอยู่ในช่วงวันที่ประจำเดือนควรจะมา และมานาน 2-7 วัน ไม่มีปวดท้องน้อยรุนแรง ก็จะถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นแต่หากเลือดที่ออก ไม่ได้อยู่ในช่วงวันที่ประจำเดือนควรจะมา และมาเพียง 1 วัน หรือมานานเกิน 7 วัน อาจไม่ใช่เลือดประจำเดือนก็ได้ เช่น หากมีระยะห่างจากรอบเดือนที่แล้วประมาณ 13-15 วัน และมาเพียง 1 วัน อาจเป็นเลือดออกช่วงไข่ตก เป็นต้น ดังนั้น โอกาสที่จะตั้งครรภ์ก็จะยังมีอยู่ได้ค่ะ